**Info session του έργου ESC ADHD-UP του ADHD Hellas**

Ανακοινώνεται πως η εναρκτήρια ενημερωτική εκδήλωση του έργου **ADHD-UP** θα πραγματοποιηθεί διαδικτυακά την **Τρίτη 11 Ιουνίου 2024**, κατά το διάστημα **13:00 - 15:00**. Η εκδήλωση θα πραγματοποιηθεί μέσω Google Meet, και συγκεκριμένα μέσω [**ΑΥΤΟΥ**](https://meet.google.com/zoh-mayy-sdm) του συνδέσμου και αποσκοπεί στην ενημέρωση των φοιτητών και φοιτητριών για τις ευκαιρίες που θα τους δοθούν στο πλαίσιο του έργου. Η συμμετοχή στην εκδήλωση είναι δωρεάν και δεν απαιτείται προεγγραφή. **Θα δοθεί προτεραιότητα συμμετοχής στις δράσεις του έργου σε όσους και όσες συνδεθούν στην εναρκτήρια εκδήλωση.**

Το έργο ADHD-UP, με πλήρη ονομασία “**Από την Πρόκληση στην Επίτευξη: Ενίσχυση Δεξιοτήτων Φοιτητών/τριών με ΔΕΠΥ και στοιχεία διάσπασης προσοχής**” χρηματοδοτείται από το Ευρωπαϊκό Σώμα Αλληλεγγύης (European Solidarity Corps) της Ευρωπαϊκής Ένωσης (2023-3-EL02-ESC30-SOL-000184706). Συντονιστής του έργου είναι το Πανελλήνιο Σωματείο Ατόμων με Διαταραχή Ελλειμματικής Προσοχής ή/και Υπερκινητικότητας **ADHD Hellas**.

**Ο στόχος του έργου** είναι η υποστήριξη και η ενίσχυση των δεξιοτήτων των φοιτητών/τριών και κυρίως αυτών με ΔΕΠΥ. Αυτό θα επιτευχθεί μέσω μιας σειράς από δράσεις που διοργανώνονται από νέους/ες που εκπαιδεύονται από το ADHD Hellas στο πλαίσιο του έργου και οι οποίοι/ες έχουν ΔΕΠΥ ή/και έχουν κάποια σχετική επαγγελματική εξειδίκευση. Οι βασικές δράσεις που θα υλοποιηθούν είναι:

* **Ομάδες μελέτης (ή αλλιώς Focus Groups)**
* **Ομάδες υποστήριξης φοιτητών/τριών με ΔΕΠΥ**
* **Σεμινάρια**
* **Φιλαράκια Μελέτης (ή αλλιώς Study Buddies)**

***Πρόγραμμα εκδήλωσης***

***13:00 - 13:15*** *Καλωσόρισμα, Εναρκτήριος χαιρετισμός*

***13:20 - 14:10*** *Παρουσίαση των δράσεων του έργου*

***14:10 - 14:20*** *Διάλειμμα*

***14:20 - 15:00*** Συζήτηση, Q&A

Για περισσότερες πληροφορίες σχετικά με την εκδήλωση και το έργο μπορείτε να επικοινωνήσετε με το ADHD Hellas μέσω μηνύματος ηλεκτρονικού ταχυδρομείου στο [mobilities@adhdhellas.org](mailto:mobilities@adhdhellas.org)

Το ADHD Hellas είναι ένας οργανισμός με **μη κερδοσκοπικό χαρακτήρα** του οποίου οι δράσεις κυμαίνονται γύρω από την **ενημέρωση, την υποστήριξη και την καθοδήγηση** γονέων, ενηλίκων με ΔΕΠΥ, εκπαιδευτικών και επαγγελματιών υγείας.

*Σημειώνεται ότι η ΔΕΠ-Υ είναι μια από τις συχνότερες νευροαναπτυξιακές διαταραχές της παιδικής ηλικίας, η οποία σε μεγάλα ποσοστά συνεχίζει και στην ενήλικη ζωή. Ωστόσο, εξακολουθεί να υποδιαγιγνώσκεται στη χώρα μας. Περισσότερες πληροφορίες για το σωματείο και τη ΔΕΠΥ στο* [*www.adhdhellas.org*](http://www.adhdhellas.org)